અમદાવાદ: વર્ષ ૨૦૦૯માં આસારામના પૂર્વ સાધક રાજુ ચાંડક ઉપર થયેલા ફાયરિંગ કેસમાં સંડોવાયેલા કે.ડી.પટેલ આસારામનો વહીવટદાર હોવાનું સામે આવ્યુું છે. રાજુ ચાંડક ઉપર ફાયરિંગ માટે કે.ડી.પટેલે એક લાખ રૂપિયાની સોપારી કાર્તિકને આપી હતી આ સિવાય સુરતમાં થયેલા આસારામ અને નારાયણ સાંઇ ઉપર બળાત્કાર કેસમાં પણ પોલીસને કરોડો રૂપિયાની લાંચ આપવા ના મામલે કે.ડી.પટેલની સુરત પોલીસ ધરપકડ કરી ચુકી છે. કે.ડી.પટેલની આગોતરા જામીન અરજી રદ થાય તે માટે એસઓજીએ કોર્ટમાં એફિડેવિટ ફાઇલ કરી હતી જેમાં આસારામનો વહીવટ કે.ડી.પટેલ સંભાળતો હોવાનો ઉલ્લેખ કરવામાં આવ્યો છે.